### Beslutning

Godkendt.

### Sagsfremstilling

## Resume og sagens baggrund

I forbindelse med regnskabsafslutningen skal Kommunalbestyrelsen træffe
beslutning om overførsel af mer- og mindreforbrug fra
2022 til 2023 (beløbene tillægsbevilges i 2023). Der overføres netto 29,7 mio.
kr. vedrørende drift, 147,4 mio. kr. vedrørende anlæg 2,0 mio. kr. vedrørende
finansiering.

## Indstillinger

Direktøren indstiller;

1. at der overføres beløb som anført, og at disse
   tillægges i 2023 finansieret af kassen/tilføres kassen
2. at kompensation som følge af direktionens principper
   bevilges med 28,9 mio. kr.
3. at såfremt
   kommunen modtager yderligere kompensation for udgifter som følge af krigen
   i [adresse] og kompensation for Covid-19 vedrørende 2022, da tilføres
   beløbet kassen

## Behandling

Direktionen, Økonomiudvalget, Kommunalbestyrelsen.

## Sagsfremstilling

Økonomistaben fremlægger opgørelse over overførsler således:

|  |  |  |
| --- | --- | --- |
|  | **2021 til 2022** | **2022 til 2023** |
| *Drift* |  |  |
| Mindreforbrug | 65.886.400 kr. | 47.487.500 kr. |
| Merforbrug | -25.655.000 kr. | -17.829.700 kr. |
| **Netto** | **40.231.400 kr.** | **29.657.800 kr.** |
|  |  |  |
| *Anlæg* |  |  |
| Igangværende anlæg | 117.139.555 kr. | 96.612.671 kr. |
| Rådighedsbeløb | 50.503.200 kr. | 50.803.200 kr. |
| **I alt** | **167.642.755 kr.** | **147.415.871 kr.** |
|  |  |  |
| Finansiering | 1.844.000 kr. | 2.000.000 kr. |

Forskellen i overførselsbeløbet fra 2021/2022 til 2022/2023 skyldes blandt
andet, at nogle partnerskabsholdere har anvendt en del af det mindreforbrug der blev overført fra 2021.

Ifølge overførselsreglerne må partnerskabsholderne have lov til at have et
merforbrug på op til 3 pct. af budgettet. Ligeledes kan der overføres op til 5
pct. af et mindreforbrug.

Partnerskabsholdere med merforbrug udfærdiger i dialog med fagdirektøren og
Økonomistaben en handleplan for at nedbringe udgifterne. Hvis det ikke er
muligt at nedbringe udgifterne tilstrækkeligt ved en administrativ handleplan,
forelægges handleplanen for det politiske niveau. I handleplanerne kan indgå,
at merforbrug afvikles over en årrække.

Overførselsbeløbene fra 2022 til 2023 er beregnet ud fra principper
besluttet af direktionen:

1. *Vej, ejendom og affald; Forebyggelse og Genoptræning
   samt Hjemmepleje, Sygepleje og Døgnrehabilitering kompenseres for
   prisstigninger på brændsel og drivmidler ifm. overførslerne for 2022/2023*
2. *Plan, Byg og Miljø kompenseres for prisstigninger på
   kollektiv trafik ifm. overførslerne for 2022/2023*
3. *Madservice og Medborgerhuset kompenseres for
   prisstigninger på fødevarer ifm. overførslerne for 2022/2023*
4. *Merudgifter til service som følge af covid-19 opgøres
   af Økonomistaben efter regnskabsafslutningen og de berørte
   partnerskabsholdere kompenseres ifm. overførslerne for 2022/2023*
5. *Merudgifter til service som følge af krigen i [adresse]
   opgøres af Økonomistaben efter regnskabsafslutningen og de berørte
   partnerskabsholdere kompenseres ifm. overførslerne for 2022/2023*
6. *Mer-/mindreudgifter som følge af rengøringsudbuddet
   opgøres af Økonomistaben ifm. regnskabsafslutningen og de berørte
   partnerskabsholdere kompenseres ifm. overførslerne for 2022/2023*

En række partnerskabsholdere har mindreforbrug udover
overførselsrammen på 5%. Dette mindreforbrug skyldes,
at der er udvist tilbageholdenhed på baggrund af udmelding fra direktionen i
efteråret 2022. For disse partnerskabsholdere indstilles det fulde mindreforbrug overført.

Derudover er der enkelte områder, hvor direktionen har vurderet, at
oparbejdet merforbrug skyldes særlige forhold og hvor der ikke skal ske
overførsel til 2023:

*Borgerservice, administration, Økonomiudvalget*

Ved udgangen af 2022 havde Borgerservice, administration, et merforbrug på
-1.139.400 kr. efter de af direktionen godkendte principper. Merforbrug skyldes
indførsel af MIT-ID, som er en statslig påført opgave, som kommunen ikke er
blevet fuldt ud kompenseret for. Der var i 2022 planlagt en besparelse i
Borgerservice, administration. Denne har ikke kunne indhentes p.g.a. indførsel af MIT-ID.

*Det Tekniske Område, Økonomiudvalget*

Ved udgangen af 2022 havde Det Tekniske Område et merforbrug på -8.299.500
kr. Merforbruget har været kendt af direktionen og skyldes primært opnormering
som følge af et højt aktivitetsniveau med afledte myndighedsopgaver på baggrund
af erhvervs- uddannelses- og boligudviklingen i Kalundborg Kommune.

*Direktionens effektiviseringsforslag, Økonomiudvalget*

Ved udgangen af 2022 udviste Direktionens effektiviseringsforslag et
merforbrug på -2.346.300 kr., hvoraf de -2.160.100 kr. primært skyldes, at
kommunen fortsat har skulle drifte ejendomsvurderingssystemet ESR uden
kompensation, da statens overtagelse af området er blevet udsat fra 2021 til
2024.

*Plan, Byg og Miljø, Teknik- og Miljøudvalget*

Ved udgangen af 2022 havde Plan, Byg og Miljø, et merforbrug på [adresse]
kr. efter de af direktionen godkendte principper. Merforbruget skyldes primært
ekstraordinære vedligeholdelsesarbejder på færgerne, som er opbygget over flere
år.

## **Økonomiske konsekvenser**

Der overføres bevillinger og rådighedsbeløb på i alt 179.073.671 kr. fra
2022 til 2023.

### Sagens forløb

13-03-2023 Direktionen
Anbefales.
22-03-2023 Økonomiudvalget
Anbefales.